pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. และ รมว.กห. ตรวจราชการพื้นที่ภาคใต้ตอนบน ย้ำต้องติดดินรับฟังและเร่งช่วยแก้ปัญหาความเดือดร้อนชาวบ้านให้เป็นผล ลั่นต้องไม่มีเจ้าหน้าที่รัฐเกี่ยวข้องผู้มีอิทธิพล การค้ามนุษย์
วันจันทร์ที่ 20 สิงหาคม 2561
รอง นรม. และ รมว.กห. ตรวจราชการพื้นที่ภาคใต้ตอนบน ย้ําต้องติดดินรับฟังและเร่งช่วยแก้ปัญหาความเดือดร้อนชาวบ้านให้เป็นผล ลั่นต้องไม่มีเจ้าหน้าที่รัฐเกี่ยวข้องผู้มีอิทธิพล การค้ามนุษย์
20 ส.ค.61 พล.อ.ประวิตร วงษ์สุวรรณ รอง นรม.และ รมว.กห. พร้อมคณะ ได้เดินทางไปตรวจราชการและมอบนโยบายการปฏิบัติงานกับส่วนราชการต่างๆ ในพื้นที่ภาคใต้ตอนบน ณ ศาลากลางจังหวัดชุมพร  ซึ่งภาพรวมพื้นที่ของภาคใต้ตอนบน มีเขตแดนติดประเทศเพื่อนบ้าน
มีความเสี่ยงและล่อแหลมต่อความมั่นคง ทั้งปัญหายาเสพติดและผู้มีอิทธิพล การลักลอบค้าอาวุธสงครามและสิ่งผิดกฎหมาย การหลบหนีเข้าเมืองผิดกฎหมาย ปัญหาการค้ามนุษย์ รวมทั้งการทําประมงผิดกฎหมายและการทําลายทรัพยากรธรรมชาติ
พล.อ.ประวิตร ได้กล่าวขอบคุณและเป็นกําลังใจให้ข้าราชการทุกหน่วยงาน ถึงความพยายามร่วมกันขับเคลื่อนปฏิรูปและวางรากฐานประเทศตามนโยบายรัฐบาลที่ผ่านมา โดยกําชับ ขอให้ฝ่ายปกครอง ทหารและตํารวจในทุกจังหวัด ยึดมั่นเทิดทูนสถาบันพระมหากษัตริย์ พร้อมทั้งต้องลงพื้นที่รับฟังประชาชนและร่วมกันขับเคลื่อนแก้ปัญหาหลักด้านความมั่นคง ควบคู่กับการแก้ปัญหาความเหลื่อมล้ําในพื้นที่ ให้ปรากฏผลเชิงประจักษ์ เป็นที่เชื่อมั่นจากประชาชนมากขึ้น ในความปลอดภัยในชีวิตและทรัพย์สินของประชาชน ขณะเดียวกันต้องไม่โดดเดี่ยวประชาชนที่มีรายได้น้อย โดยให้สนับสนุนพัฒนาทักษะอาชีพให้เกษตรกรในพื้นที่ให้เข้มแข็งอย่างพอเพียงให้ได้
รอง นรม.และ รมว.กห. ย้ําเป็นนโยบายว่า ภาคใต้ตอนบนถือเป็นเส้นทางผ่านยาเสพติดที่สําคัญ ขอให้คงความต่อเนื่องปราบปรามผู้มีอิทธิพลที่เกี่ยวข้องกับยาเสพติด การค้ามนุษย์ กลุ่มมือปืนรับจ้างและค้าอาวุธสงคราม ที่เป็นเหตุความรุนแรงในพื้นที่ กลุ่มอิทธิพลที่ทําลายทรัพยากรธรรมชาติ และยังคงปรากฏการเคลื่อนไหวเอารัดเอาเปรียบประชาชน เพื่อให้ทุกคนสามารถใช้สิทธิและมีเสรีภาพอันชอบธรรม สามารถประกอบสัมมาชีพได้อย่างเสมอภาคและปลอดภัย ทั้งนี้ ต้องไม่มีเจ้าหน้าที่รัฐเข้าไปแสวงประโยชน์และเกี่ยวข้องอย่างเด็ดขาด
สําหรับ ปัญหาภัยพิบัติที่เกิดขึ้นในพื้นที่ ขอให้ทุกส่วนราชการ ปรับแผนบรรเทาสาธารณภัยให้รองรับกับภัยพิบัติที่เกิดขึ้นอย่างต่อเนื่อง โดยให้สามารถตอบสนองและรับมือกับภัยพิบัติอย่างเป็นระบบและทันต่อเหตุการณ์ เพื่อบรรเทาความเสียหายในพื้นที่ พร้อมทั้ง ให้ความสําคัญกับการขับเคลื่อนแก้ปัญหาการทําประมงผิดกฎหมาย ตามนโยบายของรัฐบาลให้เป็นรูปธรรม โดยร่วมสร้างความเข้าใจและรับฟังปัญหาจากชาวประมง เพื่อร่วมกันแก้ปัญหาประมงที่มุ่งความยั่งยืนไปด้วยกัน
รัฐบาลไทย-ข่าวทำเนียบรัฐบาล-การประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2560
วันศุกร์ที่ 10 กุมภาพันธ์ 2560
การประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2560
10 กุมภาพันธ์ 2560 กระทรวงอุตสาหกรรมจัดการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2560
วันนี้ 10 กุมภาพันธ์ 2560 พลเอกประยุทธ์ จันทร์โอชา นายกรัฐมนตรี ให้เกียรติเป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2560 ณ ห้องประชุม ชั้น 2 อาคารสํานักงานปลัดกระทรวงอุตสาหกรรม โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ ปลัดกระทรวงอุตสาหกรรม คณะผู้บริหาร ข้าราชการกระทรวงอุตสาหกรรม ให้การต้อนรับ
รัฐบาลไทย-ข่าวทำเนียบรัฐบาล-“กอช. ห่วงใยสมาชิก สมัครและส่งเงินออมสะสม ผ่านแอปฯ ได้ทุกที่ ลดความเสี่ยงสถานการณ์โรคติดเชื้อไวรัสโคโรนา 2019 (COVID-19)”
วันจันทร์ที่ 9 มีนาคม 2563
“กอช. ห่วงใยสมาชิก สมัครและส่งเงินออมสะสม ผ่านแอปฯ ได้ทุกที่ ลดความเสี่ยงสถานการณ์โรคติดเชื้อไวรัสโคโรนา 2019 (COVID-19)”
กอช. ห่วงใยประชาชน ลดความเสี่ยงสถานการณ์โรคติดเชื้อไวรัสโคโรนา 2019 (COVID-19) สามารถสมัครสมาชิก หรือ ส่งเงินออมสะสมได้ที่แอปพลิเคชัน (Application) “กอช.” ได้ทุกที่ด้วยสมาร์ทโฟน ลดการเดินทางและความเสี่ยงการติดเชื้อไวรัสโคโรนา 2019 (COVID-19)
กองทุนการออมแห่งชาติ หรือ กอช. ห่วงใยประชาชน ลดความเสี่ยงสถานการณ์โรคติดเชื้อไวรัสโคโรนา 2019 (COVID-19) สามารถสมัครสมาชิก หรือ ส่งเงินออมสะสมได้ที่แอปพลิเคชัน (Application) “กอช.” ได้ทุกที่ด้วยสมาร์ทโฟน ลดการเดินทางและความเสี่ยงการติดเชื้อไวรัสโคโรนา 2019 (COVID-19) เพื่อสุขภาพที่ดีของสมาชิก
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ห่วงใยประชาชนในทุกพื้นที่ต่อสถานการณ์โรคติดเชื้อไวรัสโคโรนา 2019 (COVID-19) อาจจะทําให้สมาชิก หรือผู้ที่สนใจจะสมัครสมาชิก กอช. เป็นปัญหาและอุปสรรคในการเดินทางไปนอกบ้าน เพื่อส่งเงินออมสะสม หรือ สมัครสมาชิกที่หน่วยรับสมัครใกล้บ้าน ไม่ต้องเผชิญสถานที่แออัดที่จะส่งผลต่อสุขภาพของประชาชน สามารถดําเนินการได้ที่แอปพลิเคชัน (Application) “กอช.” เพื่ออํานวยความสะดวกให้กับสมาชิก กอช. ได้เข้าถึงการออมเงินทุกที่ด้วยสมาร์ทโฟนเพียงเครื่องเดียว
นอกจากนี้ แอปฯ กอช. ยังอํานวยความสะดวกให้สมาชิกได้หลากหลายเมนู อาทิ การตรวจสอบสิทธิ ก่อนจะสมัครสมาชิก ทดลองคํานวญบํานาญตามเงินที่ต้องการได้ ต้องส่งเงินเดือนละเท่าไร ดูสิทธิประโยชน์ที่จะได้รับจาก กอช. ดูยอดการส่งเงินออมสะสมและเงินที่รัฐสมทบเพิ่มให้ได้สะดวกตลอดเวลา แทนการถือสมุดบัญชีผ่านเมนูบัญชีของฉัน พร้อมรับของสมนาคุณติดตามข่าวสารโปรโมชันเพื่อรับของที่ระลึก กอช. ยกระดับความสะดวกสบายและรวดเร็วทันใจ ได้บนสมาร์ทโฟนเครื่องเดียว โดยไม่ต้องออกจากบ้านไปเผชิญต่อสถานการณ์โรคติดเชื้อไวรัสโคโรนา 2019 (COVID-19)
ทั้งนี้ เมื่อสถานการณ์โรคติดเชื้อไวรัสโคโรนา 2019 (COVID-19) ดีขึ้นแล้ว สามารถติดต่อสมัครสมาชิก กอช. พร้อมส่งเงินออมสะสมได้ที่ว่าการอําเภอ ธนาคาร ธ.ก.ส. ธอส. ธนาคารออมสิน ธนาคารกรุงไทย ทุกสาขา ในวันและเวลาทําการของธนาคาร รวมทั้งสํานักงานคลังจังหวัด สถาบันการเงินชุมชนที่เข้าร่วม เคาน์เตอร์เซอร์วิส ตู้บุญเติม เทสโก้โลตัสทั่วประเทศได้เช่นเดิม
รัฐบาลไทย-ข่าวทำเนียบรัฐบาล-นายกรัฐมนตรีมีความห่วงใยประชาชนในการรับข้อมูลข่าวสารพร้อมชี้ช่องทางตรวจสอบข้อเท็จจริงผ่านศูนย์ต่อต้านข่าวปลอม
วันอังคารที่ 29 ตุลาคม 2562
นายกรัฐมนตรีมีความห่วงใยประชาชนในการรับข้อมูลข่าวสารพร้อมชี้ช่องทางตรวจสอบข้อเท็จจริงผ่านศูนย์ต่อต้านข่าวปลอม
นายกรัฐมนตรีมีความห่วงใยประชาชนในการรับข้อมูลข่าวสารพร้อมชี้ช่องทางตรวจสอบข้อเท็จจริงผ่านศูนย์ต่อต้านข่าวปลอม
วันนี้ ( 29 ตุลาคม 2562) เวลา 14.00 น. ณ บริเวณห้องโถงชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์เกี่ยวกับกรณีที่ กระทรวงดิจิทัลเพื่อเศรษฐกิจและสังคม จัดตั้ง“ศูนย์ต่อต้านข่าวปลอม”ว่าศูนย์นี้มีหน้าที่ดูแล ตรวจสอบ กําจัดข่าวปลอมที่ก่อให้เกิดผลกระทบต่อประชาชนในวงกว้าง มีวัตถุประสงค์เพื่อแก้ไขปัญหาการรับรู้ ข้อมูลข่าวสารผ่านทางสื่อสังคมออนไลน์ วิเคราะห์ตรวจสอบ ทั้งยังรับแจ้งข้อมูลข่าวสารที่นําเสนอไม่ตรงข้อเท็จจริงที่ถูกเผยแพร่ในสังคม ซึ่งรัฐบาลไม่ได้นิ่งนอนใจกับปัญหาข่าวปลอมหลอกลวงประชาชนตามที่เป็นปัญหาอยู่ในขณะนี้
พร้อมกันนี้ นายกรัฐมนตรีมีความห่วงใยประชาชนในการรับข้อมูลข่าวสาร ตามข่าวที่ปรากฏเรื่องแชร์ลูกโซ่ ซึ่งรัฐบาลให้ความสําคัญ ในเรื่องการแก้ปัญหาการฉ้อโกง เป็นวาระแห่งชาติ โดยมีกฏหมายปราบปรามผู้กระทําผิด รวมทั้งขับเคลื่อนร่างพระราชบัญญัติปราบปรามแชร์ลูกโซ่ ซึ่งมีหน่วยงานที่เกี่ยวข้องช่วยกันเฝ้าระวังแก้ปัญหา รับเรื่องราวร้องทุกข์ ไม่ว่าจะเป็นกระทรวงดิจิทัลเพื่อเศรษฐกิจและสังคม และกรมสอบสวนคดีพิเศษ ขอให้ประชาชนมีสติอย่าหลงเชื่อสิ่งที่เป็นไปไม่ได้เช่น การให้ดอกเบี้ยสูง ยิ่งในปัจจุบันมีสื่อออนไลน์ที่เป็นช่องทางเข้าถึงประชาชนได้ง่าย จึงขอให้ประชาชนรับข้อมูลต่างๆด้วยความรอบคอบ อย่าหลงเชื่อ หากมีข้อสงสัยให้ส่งข้อมูลมาที่ ศูนย์ต่อต้านข่าวปลอมฯ เพื่อตรวจสอบข้อเท็จจริง และขอให้ประชาชนช่วยกันเพื่อไม่ให้เกิดการฉ้อโกงในสังคมได้อีก รัฐบาลพร้อมที่จะช่วยเหลือป้องกันปัญหาดังกล่าวอย่างเต็มที่
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อว. จัดสัมมนา “การใช้ประโยชน์จาก BIG DATA” ให้แก่บุคลากรในสังกัดเพื่อรองรับการทำงานสนองภารกิจใหญ่ของกระทรวงฯ
วันศุกร์ที่ 9 สิงหาคม 2562
อว. จัดสัมมนา “การใช้ประโยชน์จาก BIG DATA” ให้แก่บุคลากรในสังกัดเพื่อรองรับการทํางานสนองภารกิจใหญ่ของกระทรวงฯ
กระทรวงการอุดมศึกษาฯ จัดสัมมนาให้ความรู้แก่บุคลากร เรื่อง “การใช้ประโยชน์จาก BIG DATA” เพื่อใช้ในการทํางานและบริการประชาชน
เมื่อเวลา 09.00 น. (9 สิงหาคม 2562) ณ ห้องภูมิบดินทร์ ชั้น 6 อาคารสถานศึกษาเคมีปฏิบัติ กรมวิทยาศาสตร์บริการ / กระทรวงการอุดมศึกษา วิทยาศาสตร์ วิจัย และนวัตกรรม (อว.) โดย สํานักปลัดกระทรวงฯ (สป.อว.) ศูนย์เทคโนโลยีสารสนเทศและการสื่อสาร (ศท.) จัดสัมมนาเรื่อง“การใช้ประโยชน์จากBig Data”ให้แก่บุคลากรหน่วยงานในสังกัด อว. ให้เกิดความเข้าใจใน Big Data มากขึ้น เพื่อประโยชน์ในการใช้งาน โดยมีนายปฐม สวรรค์ปัญญาเลิศ รองปลัดกระทรวงการอุดมศึกษาฯ เป็นประธานเปิดการสัมมนาฯ ในครั้งนี้
โอกาสนี้นายปฐม สวรรค์ปัญญาเลิศ รองปลัดกระทรวงการอุดมศึกษา วิทยาศาสตร์ วิจัยและนวัตกรรม ได้กล่าวในการเปิดสัมมนาฯ ว่า"Big Data เป็นเรื่องที่น่าสนใจมากในปัจจุบัน ดีใจที่ชาว อว. ให้ความสนใจในการใช้ประโยชน์จาก Big Data และในโอกาสที่เรารวมกระทรวงใหม่ (อว.) บทบาทและภารกิจของกระทรวงจะเพิ่มมากขึ้น รวมไปถึงข้อมูลต่างๆ ที่เราจําเป็นจะต้องใช้ประโยชน์ในการทํางาน ก็จําเป็นจะต้องมีการจัดการข้อมูลขนาดใหญ่ เพื่อให้สามารถทํางานสนองภารกิจของกระทรวงฯ และให้บริการแก่ประชาชนได้ดียิ่งขึ้น จึงขอให้ทุกท่านที่เข้าร่วมสัมมนาฯ ในครั้งนี้ เก็บเกี่ยวความรู้อันเป็นประโยชน์จากท่านวิทยากรที่จะมาถ่ายทอดให้เราได้รับฟังกันในวันนี้”
ในการนี้นางสาวจันทนา วงศ์เยาว์ฟ้า ผู้อํานวยการศูนย์เทคโนโลยีสารสนเทศและการสื่อสาร ได้รายงานถึงวัตถุประสงค์ของการจัดสัมมนา ในครั้งนี้ว่า"ด้วยปัจจุบัน เทคโนโลยีดิจิตอล มีบทบาทสําคัญต่อชีวิตประจําวัน ส่งผลให้เกิดข้อมูลจํานวนมหาศาล และทางรัฐบาลได้มีนโยบายขับเคลื่อนการดําเนินการในเรื่องการจัดการข้อมูลขนาดใหญ่ (Big Data) ซึ่งเป็นส่วนหนึ่งของแผนพัฒนาดิจิตอลเพื่อเศรษฐกิจและสังคม และแผน Thailand 4.0
มีหลายปัจจัย ที่มีผลต่อการดําเนินการในเรื่องดังกล่าว ปัจจัยหนึ่งที่สําคัญเลยคือ “บุคลากรในองค์กร” จะต้องมีความรู้ ความเข้าใจ และสามารถที่จะใช้ประโยชน์จากข้อมูลต่างๆ ซึ่งทาง อว. ได้เล็งเห็นถึงความสําคัญในเรื่องนี้ จึงจัดสัมมนาเรื่อง การใช้ประโยชน์จาก Big Data ขึ้น เพื่อให้บุคลากรภายใต้สังกัดกระทรวง อว. ได้รับความรู้ ความเข้าใจ และนํามาใช้ประโยชน์ในการทํางานต่อไป"
การสัมมนาเรื่อง “การใช้ประโยชน์จากBig Data”ในครั้งนี้ ได้รับเกียรติจากวิทยากรผู้มีความรู้ ความเชี่ยวชาญ และมากด้วยประสบการณ์ในแวดวงการวิเคราะห์ข้อมูล Big Data อย่างดร.ธีรณี อจลากุล ผู้อํานวยการสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi)ที่จะมาถ่ายทอดความรู้เกี่ยวกับการใช้ประโยชน์จาก Big Data ผ่านหัวข้อสัมมนา “กรอบการพัฒนาการใช้ประโยชน์ข้อมูล (ขนาดใหญ่) ขององค์กร และกรณีตัวอย่าง”นอกจากนี้ ยังมีการเสวนาในหัวข้อ“การสร้างภาพข้อมูลในรูปแบบที่เหมาะสมกับข้อมูล โดยใช้เครื่องมือประเภทData Visualization”จาก 2 Data Sciencetist ของ GBDiคุณศักดิ์สิทธิ์ ศรีมะโรง และคุณปฏิภาณ ประเสริฐสมโดยในช่วงท้ายของการสัมมนา ได้มีกิจกรรม Q&A จากวิทยากรและผู้เข้าร่วมสัมมนา เพื่อไขข้อสงสัยให้เกิดความเข้าใจได้ดียิ่งขึ้น
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถาพิเศษ เรื่อง “สถาบันพระมหากษัตริย์กับความมั่นคงของชาติ”  แก่นักเรียนนายเรือ เน้นย้ำนำหลักคิด ความรู้รักสามัคคี ความเข้าใจ เข้าถึง และพัฒนา  รวมถึงความพอเพียง มาปร
วันศุกร์ที่ 25 พฤษภาคม 2561
ม.ล.ปนัดดาฯ ปาฐกถาพิเศษ เรื่อง “สถาบันพระมหากษัตริย์กับความมั่นคงของชาติ”  แก่นักเรียนนายเรือ เน้นย้ํานําหลักคิด ความรู้รักสามัคคี ความเข้าใจ เข้าถึง และพัฒนา  รวมถึงความพอเพียง มาปร
ม.ล.ปนัดดาฯ ปาฐกถาพิเศษ เรื่อง “สถาบันพระมหากษัตริย์กับความมั่นคงของชาติ” แก่นักเรียนนายเรือ เน้นย้ํานําหลักคิด ความรู้รักสามัคคี ความเข้าใจ เข้าถึง และพัฒนา รวมถึงความพอเพียง มาปรับใช้
เมื่อวันที่ ๒๔ พฤษภาคม ๒๕๖๑ เวลา ๑๐.๐๐ น.ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ปาฐกถาพิเศษ เรื่อง “สถาบันพระมหากษัตริย์กับความมั่นคงของชาติ” แก่นักเรียนนายเรือ ชั้นปีที่ ๑-๕ คณาจารย์ และข้าราชการในสังกัด ณ ห้องเรียนรวม อาคาร ๑๐ โรงเรียนนายเรือ ถนนสุขุมวิท อ.เมือง จ.สมุทรปราการ
ม.ล.ปนัดดาฯ กล่าวว่า "เมื่อข้าราชการรวมความคิดกันได้เป็นหนึ่งเดียว กล่าวคือ เอกภาพของความเป็นน้ําหนึ่งใจเดียวกันในฐานะเจ้าหน้าที่ของรัฐ เรื่องการยึดศาสตร์ของพระราชาและหลักธรรมาภิบาล ทางการบริหาร ความมีระเบียบวินัย ปรัชญาความพอเพียง ไม่กระทําสิ่งใดที่เป็นความสุดโต่ง ผิดแผกไปจากจารีตประเพณี ที่กลายเป็นความล้ําสมัยที่ต้องใช้จ่ายอย่างฟุ้งเฟ้อฟุ่มเฟือยจนเกินเหตุหรือเกินความสามารถในสถานภาพของประเทศ เอกลักษณ์ของคนไทยต่างหากที่สอนเราแต่ไหนแต่ไรมา และท่องจํากันได้ขึ้นใจว่า 'ช่วยกันประหยัด ชาติเจริญ', 'ออมวันละนิด ชีวิตพอเพียง' และ 'กระทําการสิ่งใดจงสัตย์ซื่อ ยึดถือคุณธรรม นําวิถี' กล่าวคือ ตัวชี้วัดในทุกเรื่องของหลักการบริหารจัดการปัจจุบัน จะเพิ่มน้ําหนักในเรื่องความโปร่งใส (transparency) ข้อนี้คิดว่าไม่มีใครเป็นแบบอย่างได้ดีเท่ากับผู้เป็นข้าราชการ ในทางตรงข้ามความบกพร่องหรือความไม่โปร่งใสจึงกลายเป็นความเสียหายใหญ่หลวงแก่ระบบ ข้าราชการมีหน้าที่ช่วยเสริมสร้างความเชื่อมั่นให้เกิดขึ้นแก่สังคม อีกประการหนึ่งที่สําคัญ คือ กองทัพเรือมีวิสัยทัศน์ในฐานะที่เป็นหน่วยงาน ด้านความมั่นคงทางทะเล ที่มีบทบาทนําในภูมิภาคและเป็นเลิศในการบริหารจัดการ จําต้องนําหลักคิด ความรู้รักสามัคคี และความเข้าใจ เข้าถึง และพัฒนา รวมถึงความพอเพียง มาประกอบใช้ให้สอดคล้องกับวิสัยทัศน์ดังกล่าว เพื่อให้เกิดผลสัมฤทธิ์กับอีกเป็นที่ยอมรับนับถือของประชาคมในภูมิภาคและประชาชน"
รัฐบาลไทย-ข่าวทำเนียบรัฐบาล-รมว.ดิจิทัลฯ หารือผู้แทนสหภาพยุโรป สร้างความร่วมมือด้านการขนส่งด้วยเทคโนโลยีดิจิทัล
วันศุกร์ที่ 18 พฤษภาคม 2561
รมว.ดิจิทัลฯ หารือผู้แทนสหภาพยุโรป สร้างความร่วมมือด้านการขนส่งด้วยเทคโนโลยีดิจิทัล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ Mr. Henrik Hololei ตําแหน่ง Director-General for Mobility and Transport แห่งสหภาพยุโรป พร้อมคณะผู้แทนสหภาพยุโรปประจําประเทศไทย โดยสหภาพยุโรปได้ให้ความสําคัญในการสร้างความร่วมมือกับอาเซียนในหลายด้าน รวมถึงด้านการคมนาคมและขนส่งเพื่อสร้างความเชื่อมโยงระหว่างประชาชนของทั้งสองฝ่าย และในยุคของ “Smart Mobility” หรือ การคมนาคมขนส่งโดยใช้เทคโนโลยีดิจิทัลสนับสนุน ซึ่งการสร้างความร่วมมือในด้าน Cybersecurity จึงเป็นสิ่งจําเป็นและต้องดําเนินการควบคู่กันไป นอกจากนั้นสหภาพยุโรปยังเห็นว่าประเทศไทยมีศักยภาพในด้านดิจิทัล จึงประสงค์ที่จะผลักดันให้เกิดความร่วมมือทั้งในด้าน Smart Mobility และ Cybersecurity รวมทั้งมีความสนใจต่อนโยบายประเทศไทย 4.0 ด้วย โดย รมว.กระทรวงดิจิทัลฯ มีความยินดีที่จะให้การสนับสนุนความร่วมมือด้านดิจิทัลระหว่างสหภาพยุโรปและอาเซียน พร้อมทั้งได้ให้ข้อมูลเกี่ยวกับการดําเนินนโยบายที่สําคัญของกระทรวงดิจิทัลฯ และรัฐบาลไทย ซึ่งการดําเนินการต่างๆ ด้านดิจิทัลของไทยมีความสอดรับกับเรื่อง Smart Mobility รวมทั้งเห็นว่า เทคโนโลยีดิจิทัลมีบทบาทสําคัญในการสนับสนุนการคมนาคมขนส่งในยุคปัจจุบันและอนาคตเป็นอย่างยิ่ง ดังนั้น จึงมีความยินดีส่งเสริมความร่วมมือระหว่างประเทศไทยกับสหภาพยุโรปในเรื่องดังกล่าวต่อไป เมื่อวันที่ 11 พฤษภาคม 2561 ณ ทําเนียบรัฐบาล เขตดุสิต กรุงเทพฯ
**********************
รัฐบาลไทย-ข่าวทำเนียบรัฐบาล-รมว.กก. เปิดตู้ปันสุข ททท. ประเดิมบริการวันแรก “ปันสุขให้ชาวสวน ปันสุขให้ชุมชน” [กระทรวงการท่องเที่ยวและกีฬา]
วันจันทร์ที่ 18 พฤษภาคม 2563
รมว.กก. เปิดตู้ปันสุข ททท. ประเดิมบริการวันแรก “ปันสุขให้ชาวสวน ปันสุขให้ชุมชน” [กระทรวงการท่องเที่ยวและกีฬา]
รมว.กก. เปิดตู้ปันสุข ททท. ประเดิมบริการวันแรก “ปันสุขให้ชาวสวน ปันสุขให้ชุมชน”
เช้าวันนี้ (18 พฤษภาคม 2563) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในการเปิด “ตู้ปันสุข ททท.” ซึ่งตั้ง ณ อาคารการท่องเที่ยวแห่งประเทศไทย (ททท.) เพื่อให้บริการแก่ผู้ที่เดือดร้อนจากการแพร่ระบาดของโรคติดเชื้อไวรัสโคโรนา 2019 (โควิด-19) โดยมีนายยุทธศักดิ์ สุภสร ผู้ว่าการ ททท. และผู้บริหาร ททท. ร่วมพิธีฯ
“ตู้ปันสุข ททท.” เป็นการดําเนินนโยบายเพื่อสังคม (CSR) ขององค์กร โดยเปิดให้บุคลากรใน ททท. และบุคคลทั่วไป ได้แสดงถึงน้ําใจในการแบ่งปันให้ผู้ที่ต้องการความช่วยเหลือเพื่อบรรเทาความเดือนร้อนจากสถานการณ์โควิด-19 โดยเน้นที่อาหารแห้งหรือเครื่องดื่ม ซึ่งในวันแรกของการให้บริการของ “ตู้ปันสุข ททท.” นี้ได้รับเกียรติจากนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นผู้นําของมาใส่ในตู้เป็นคนแรก นอกจากนี้ จะมอบเงาะที่ ททท. ได้จัดซื้อมาจากชาวสวนจังหวัดระยองปริมาณ 1 ตัน โดยแบ่งเป็นถุง ถุงละ 2 กิโลกรัม เพื่อมอบแก่สมาชิกที่อาศัยอยู่ในชุมชนที่อยู่ใกล้เคียง ททท. 4 ชุมชน ได้แก่ ชุมชนโรงเจ ชุมชนหลังวัดมักกะสัน ชุมชนริมทางรถไฟ และชุมชนนิคมมักกะสัน ซึ่งเป็นการปันความสุขให้ทั้งคนในชุมชนโดยรอบ ททท. และปันสุขให้ชาวสวนอีกด้วย
สําหรับ “ตู้ปันสุข ททท.” จะเริ่มให้บริการตั้งแต่วันที่ 18 พฤษภาคม 2563 เป็นต้นไป ซึ่ง ททท. ได้จัดผู้รักษาความปลอดภัยคอยดูแลลําดับการเติม-รับของ ซึ่งยังคงปฏิบัติตามการรักษาระยะห่างทางสังคมตามนโยบายของรัฐบาลเพื่อป้องกันการแพร่เชื้อโควิด-19 อย่างเคร่งครัด
นอกจากนี้ ททท. ยังได้ดําเนินกิจกรรม “พี่น้อง ททท. ปันน้ําใจ ต้านภัยโควิด-19” ซึ่งผู้บริหาร และบุคลากรใน ททท. ได้ร่วมกันบริจาคและเป็นจิตอาสา ระดมทุนในช่วงการปฏิบัติงานที่บ้าน (Work From Home) ในเดือนเมษายนที่ผ่านมา ด้วยการจัดทําข้าวกล่องจํานวน 3,000 กล่อง จากร้านสวัสดิการ ททท. ที่ขาดรายได้ช่วงที่ ททท. ปิดทําการ และจัดหาหน้ากากอนามัยจํานวนมากกว่า 500 ชิ้น รวมทั้ง ร่วมสบทบทุนบริจาคเพื่อจัดซื้อนมผง ข้าวสาร ผัก อาหารแห้ง เครื่องปรุงรสและน้ํามันพืช เพื่อส่งมอบให้กับ 4 ชุมชนที่อยู่รอบ ททท. สํานักงานใหญ่ ได้แก่ ชุมชนโรงเจ จํานวน 130 หลังคาเรือน ชุมชนหลังวัดมักกะสัน จํานวน 83 หลังคาเรือน ชุมชนริมทางรถไฟ จํานวน 500 หลังคาเรือน และชุมชนนิคมมักกะสัน จํานวน 90 หลังคาเรือน ทั้งนี้ หน้ากากอนามัยบางส่วนยังได้ส่งมอบให้แก่ผู้พิการทางสายตาชุมชนถนนพระรามเก้า อีกด้วย
รัฐบาลไทย-ข่าวทำเนียบรัฐบาล-๘ เมษายน ๒๕๖๐  วันที่ระลึกคล้ายวันสถาปนากระทรวงกลาโหม ครบรอบ ๑๓๐ ปี
วันศุกร์ที่ 7 เมษายน 2560
๘ เมษายน ๒๕๖๐  วันที่ระลึกคล้ายวันสถาปนากระทรวงกลาโหม ครบรอบ ๑๓๐ ปี
๘ เมษายน ๒๕๖๐  วันที่ระลึกคล้ายวันสถาปนากระทรวงกลาโหม ครบรอบ ๑๓๐ ปี
๘ เมษายน ๒๕๖๐
๑๓๐ ปี แห่งการสถาปนากระทรวงกลาโหม
​พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานในการจัดงานวันคล้ายวันสถาปนากระทรวงกลาโหม ครบ ๑๓๐ ปี โดยในเวลา ๐๗.๐๐ นาฬิกา กระทําพิธีถวายราชสักการะและสักการะสิ่งศักดิ์สิทธิ์ เวลา ๐๗.๓๐ นาฬิกา เป็นประธานในพิธีสงฆ์ ณ ห้องพินิตประชานาถ ในศาลาว่าการกลาโหม จากนั้น เวลา ๑๐.๓๐ นาฬิกา พลเอก ชัยชาญ ช้างมงคล ปลัดกระทรวงกลาโหม พร้อมคณะ เยี่ยมเยียนทหารซึ่งได้รับบาดเจ็บจากการปฏิบัติหน้าที่ ณ โรงพยาบาลทหารผ่านศึก เมื่อ ๗ เม.ย.๖๐
​นับแต่อดีตกาล กิจการทหารได้ก่อกําเนิดขึ้นพร้อมกับกําเนิดชาติไทย และได้วิวัฒนาการเรื่อยมาตั้งแต่สมัยสุโขทัยจนถึงสมัยรัตนโกสินทร์ โดยเฉพาะอย่างยิ่งในรัชสมัยของพระบาทสมเด็จพระจุลจอมเกล้าเจ้าอยู่หัวที่ทรงพิจารณาเห็นว่าการป้องกันประเทศและการดํารงไว้ซึ่งอิสรภาพ ตลอดจนบูรณาภาพแห่งชาติให้สถิตสถาพรขึ้นอยู่กับกําลังทหารที่จะต้องมีการจัดให้มีระบบที่ทัดเทียมกับอารยประเทศ ดังนั้นในครั้งนั้นจึงทรงโปรดเกล้าฯ ให้มีการจัดตั้งกรมยุทธนาธิการขึ้น เมื่อวันที่ ๘ เมษายน พุทธศักราช ๒๔๓๐ วันที่ ๘ เมษายนของทุกปี จึงถือเป็นวันที่ระลึกคล้ายวันสถาปนากระทรวงกลาโหม
​กระทรวงกลาโหม เป็นองค์กรหลักด้านความมั่นคง มีหน้าที่ในการปกป้องเอกราชอธิปไตย พิทักษ์รักษาไว้ ซึ่งสถาบันหลักของชาติ โดยเฉพาะอย่างยิ่งสถาบันพระมหากษัตริย์ นอกจากนี้ยังได้รับมอบหมายจากรัฐบาลในการแก้ไขปัญหาด้านความมั่นคงในมิติอื่น ๆ อาทิ การรักษาความสงบเรียบร้อยภายในประเทศ การต่อต้านการก่อการร้าย ปัญหายาเสพติด แรงงานต่างด้าว การค้ามนุษย์ การจัดระเบียบสังคม การทําประมงผิดกฎหมาย ปัญหาการบินพลเรือน ปัญหาความไม่สงบในจังหวัดชายแดนภาคใต้ และการสร้างความปรองดองสมานฉันท์ของคนในชาติ
​ในด้านการปฏิรูปกองทัพนั้น กระทรวงกลาโหมได้มีการปฏิรูปทั้งระบบการทํางาน โครงสร้าง และอัตราการจัดหน่วย เสริมสร้างความพร้อมในด้านกําลังพล ยุทโธปกรณ์ การฝึกศึกษา หลักนิยม การรักษาความปลอดภัยด้านไซเบอร์ เพื่อให้มีขีดความสามารถในการปฏิบัติภารกิจ ที่มีความหลากหลาย เหมาะสมกับ การบริหารราชการยุคใหม่ โดยได้ปฏิรูปงานด้านการวิจัยพัฒนา และอุตสาหกรรมป้องกันประเทศ บนหลักพื้นฐานของการพึ่งพาตนเอง เพื่อมุ่งสู่การผลิตใช้ในราชการ และเพื่อการพาณิชย์
​นอกจากนี้ กระทรวงกลาโหม ได้ให้ความสําคัญกับการเสริมสร้างความสัมพันธ์กับกองทัพมิตรประเทศ เพื่อให้เกิดความร่วมมือในการเผชิญกับภัยคุกคามข้ามชาติ และภัยพิบัติทางธรรมชาติ ตลอดจนความร่วมมือในด้านอื่นๆ เพื่อนําไปสู่ความมั่นคง มั่งคั่ง และยั่งยืน” “๑๓ ทศวรรษ กลาโหมเทิดราชา รักษ์ราษฎร์ ชาติมั่นคง”​
รัฐบาลไทย-ข่าวทำเนียบรัฐบาล-‘พล.ต.อ.อดุลย์ฯ’ เดินหน้าตรวจแรงงานเข้มข้น ป้องกันใช้แรงงานบังคับ/ค้ามนุษย์แรงงาน
วันศุกร์ที่ 23 กุมภาพันธ์ 2561
‘พล.ต.อ.อดุลย์ฯ’ เดินหน้าตรวจแรงงานเข้มข้น ป้องกันใช้แรงงานบังคับ/ค้ามนุษย์แรงงาน
รมว.แรงงาน สั่งการติดตามใกล้ชิดเอาผิดนายจ้าง หากพบเข้าข่ายใช้แรงงานบังคับ/ค้ามนุษย์และไม่ปฏิบัติตาม พรบ.คุ้มครองแรงงาน พ.ศ. 2541 โทษจําคุกไม่เกิน 6 เดือน ปรับไม่เกิน 1 แสน หรือ ทั้งจําทั้งปรับ
วันนี้ (23 ก.พ. 61) พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน สั่งการในที่ประชุมศูนย์ปฏิบัติการกระทรวงแรงงาน (ศปก.รง.) หลังจากที่ นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน ได้รายงานผลการออกตรวจแรงงานและคัดกรองลูกจ้างที่ยื่นคําร้อง/ร้องเรียน ประจําสัปดาห์ ระหว่างวันที่ 19 – 22 กุมภาพันธ์ 2561 ซึ่งพบว่า มีลูกจ้างยื่นคําร้อง/ร้องเรียน 230 คน ในจํานวน 119 แห่ง ผลการคัดกรองเบื้องต้นไม่เข้าข่ายแรงงานบังคับ/ค้ามนุษย์ 223 คน ในจํานวน 118 แห่ง พบเข้าข่ายแรงงานบังคับ/ค้ามนุษย์ และได้ประสานพนักงานสอบสวนเพื่อคัดแยกผู้สียหาย 7 คน จํานวน 1 แห่ง ซึ่งเป็นลูกจ้างชาวเมียนมาและลาว จํานวน 7 คน ทํางานที่บริษัท ไอ่วอ รังนก จํากัด เลขที่ 173/1 ซอยเอกชัย 76 แยก 2-1 แขวงบางบอน เขตบางบอน กทม. ประกอบกิจการผลิตรังนก ลูกจ้างได้ร้องเรียนว่าบริษัทดังกล่าว 1) เก็บหนังสือเดินทาง (Passport) ของลูกจ้างไว้และหักค่าจ้างเพื่อเป็นค่าใช้จ่ายในการดําเนินการจัดทําเอกสารการจ้างแรงงานต่างด้าว 2) ไม่จ่ายค่าจ้างวันหยุดตามประเพณี 3) ไม่จ่ายค่าจ้างในวันลาป่วย ซึ่งการกระทําดังกล่าวของนายจ้างเข้าข่ายใช้แรงงานบังคับ/ค้ามนุษย์
พล.ต.อ.อดุลย์ฯ ได้เน้นย้ําให้พนักงานตรวจแรงงานของกรมสวัสดิการและคุ้มครองแรงงาน ดําเนินการแจ้งความร้องทุกข์ต่อพนักงานสอบสวน หากพบกรณีที่นายจ้างปฏิบัติต่อคนงานทั้งไทยและต่างด้าว เข้าข่ายใช้แรงงานบังคับ/ค้ามนุษย์ และไม่ปฏิบัติตาม พรบ.คุ้มครองแรงงาน พ.ศ. 2541 ซึ่งกําหนดโทษจําคุกไม่เกิน 6 เดือน ปรับไม่เกิน 1 แสน หรือ ทั้งจําทั้งปรับ
กรณีลูกจ้างทั้งไทยและต่างด้าวที่ไม่ได้รับความเป็นธรรมในการจ้างงานสามารถยื่นคําร้องได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ สํานักงานสวัสดิการและคุ้มครองแรงงานจังหวัด ที่สถานประกอบกิจการตั้งอยู่ กรมสวัสดิการและคุ้มครองแรงงาน โทร 0-2246-8994, 0-2245-7020 สายด่วน 1506 กด 3 หรือที่ www.labour.go.th
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
กลุ่มงานประชาสัมพันธ์ กรมสวัสดิการและคุ้มครองแรงงาน ข้อมูล
23 กุมภาพันธ์ 2561
รัฐบาลไทย-ข่าวทำเนียบรัฐบาล-ศธ.สนับสนุนเกมครอสเวิร์ดในชั่วโมงเรียนภาษาอังกฤษในสถานศึกษา
วันจันทร์ที่ 28 พฤศจิกายน 2559
ศธ.สนับสนุนเกมครอสเวิร์ดในชั่วโมงเรียนภาษาอังกฤษในสถานศึกษา
ม.ล.ปริยดา ดิศกุล ผู้ช่วยเลขานุการรัฐมนตรีว่าการกระทรวงศึกษาธิการ เป็นประธานเปิดการแข่งขัน "สตั้ดดี้ พลัส ครอสเวิร์ดเกมเยาวชนนานาชาติ ครั้งที่ 28 (Study Plus Crossword International Youth 2016)"
ม.ล.ปริยดา ดิศกุล กล่าวว่า กิจกรรมการแข่งขันดังกล่าว มีนักเรียนและเยาวชนจากทั่วประเทศกว่า 4,000 คน เข้าร่วมการแข่งขัน จัดต่อเนื่องมา 28 ปีแล้ว ซึ่งเกมครอสเวิร์ด ก็คือการเล่นเกมและเรียนรู้คําศัพท์ภาษาอังกฤษได้อย่างสนุกสนาน อีกทั้งยังเป็นกิจกรรมในครอบครัวได้อย่างดีด้วย จึงต้องการสนับสนุนให้มีการใช้เกมครอสเวิร์ดในการเสริมทักษะการเรียนรู้ในการใช้ภาษาอังกฤษ เพราะสามารถใช้ได้ในหลากหลายระดับการศึกษา ตั้งแต่อนุบาลจนถึงอุดมศึกษา ที่สําคัญคืออุปกรณ์บอร์ดที่ใช้เล่นเกม มีราคาไม่แพง
"ในฐานะที่มีส่วนร่วมต่อการดําเนินงานตามนโยบายของกระทรวงศึกษาธิการในการยกระดับมาตรฐานภาษาอังกฤษในทุกหลักสูตร เห็นว่าเกมครอสเวิร์ด นอกจากจะส่งผลถึงการเรียนรู้คําศัพท์และความสนุกสนานจากการเล่นเกมแล้ว สถานศึกษาทุกระดับสามารถนําไปใช้ในชั่วโมงการเรียนการสอนภาษาอังกฤษในปัจจุบัน ซึ่งปรับจํานวนชั่วโมงเรียนจากเดิม 1 คาบต่อสัปดาห์ เป็น 5 คาบต่อสัปดาห์ ได้เป็นอย่างดี"
สําหรับการแข่งขัน "สตั้ดดี้ พลัส ครอสเวิร์ดเกมเยาวชนนานาชาติ" ของไทยนั้น ในแต่ละปีจะมีการแข่งขันในระดับภาคก่อน เพื่อคัดเลือกตัวแทนภาคต่าง ๆ มาแข่งขันในรอบชิงชนะเลิศ โดยในปีนี้จัดขึ้นระหว่างวันที่ 26-27 พฤศจิกายน 2559 ที่ศูนย์การค้าเซ็นทรัล บางนา กรุงเทพฯ โดยผู้ชนะเลิศจะได้รับรางวัลถ้วยรางวัลพระราชทานจากสมเด็จพระเทพรัตนราชสุดาฯ สยามบรมราชกุมารี